laion/Wikipedia-Exotic huggingface dataset:
হ্যালাইট

হ্যালাইটের বাণিজ্যিক নাম খনিজ লবণ। ইভাপোরাইট ক্রমের খনিজগুলোর মধ্যে হ্যালাইট অন্যতম। এর স্ফটিক কিউব আকৃতির। অনেক সময় অষ্টপলা(octahedral) এবং কঙ্কাল আকৃতির স্ফটিকও দেখা যায়। হ্যালাইটের কাঠিন্যতা ২.০-২.৫ এবং আপেক্ষিক গুরুত্ব ২.১-২.২।] হ্যালাইটের আণবিক ভর ৫৮.৪৪ গ্রাম। উৎস: মিনারেল ওয়েব বিশুদ্ধ অবস্থায় হ্যালাইট বর্ণহীন অথবা সাদা রঙের হয়ে থাকে। কিন্তু অপদ্রব্য মিশ্রিত অবস্থায় এর রঙ কালচে, নীল, সবুজ, অথবা কালো হতে পারে। হ্যালাইট স্তুপ আকারে পাওয়া যায়। এক্ষেত্রে জিপসাম, অ্যানহাইড্রাইট, কাদা এবং ডোলোমাইটের সাথে সংশ্লিষ্ট থাকে। হ্যালাইটের স্তুপ বিভিন্ন যুগের পাললিক শিলার সাথে পাওয়া যায়। Unusual halite crystals from Faiyum, Egypt Hopper crystal cast of halite in a Jurassic rock, Carmel Formation, Utah Sharp halite crystals that have this green color from inclusions of malachite Large natural crystal of halite, showing cubic cleavage breaks Pink color halite on a matrix covered with minute nahcolite Halite from Potash Corporation of Saskatchewan Mine in Rocanville, Saskatchewan, Canada http://rruff.geo.arizona.edu/doclib/hom/halite.pdf Handbook of Mineralogy মিনারের ওয়েব পৃষ্ঠা
শ্রম অধিদপ্তর

শ্রম অধিদপ্তর বাংলাদেশের শ্রমবাজার নিয়ন্ত্রণের দায়িত্বে নিয়োজিত সরকারের শ্রম ও কর্মসংস্থান মন্ত্রণালয়ের অধীন একটি নিয়ন্ত্রক সংস্থা। আবদুল লতিফ খান বর্তমানে শ্রম অধিদপ্তরের মহাপরিচালক। ১৯৩১ সালে ব্রিটিশ রাজ শ্রম দপ্তর প্রতিষ্ঠা করে এবং ১৯৫৮ সালে পাকিস্তান সরকার একে অধিদপ্তরে উন্নীত করে। শ্রম অধিদপ্তর দেশের শ্রম ইউনিয়নগুলোর রেজিস্ট্রেশন করে থাকে। অধিদপ্তরের যেকোন আদেশের বিরুদ্ধে শ্রম আপিল ট্রাইব্যুনালে চ্যালেঞ্জ করা যায়। "শ্রম অধিদপ্তর"। www.dol.gov.bd। সংগ্রহের তারিখ ২০২১-০৪-০৯।  "শ্রম অধিদপ্তর"। dol.gov.bd (ইংরেজি ভাষায়)। সংগ্রহের তারিখ ৩০ জুলাই ২০১৯।  "GP staff protest union registration delay"। The Daily Star (ইংরেজি ভাষায়)। ২৮ জানুয়ারি ২০১৮। সংগ্রহের তারিখ ৩০ জুলাই ২০১৯।  "HC declares BIWTA Sramik Karmachari Union illegal"। The Daily Star (ইংরেজি ভাষায়)। ১২ মার্চ ২০১৯। সংগ্রহের তারিখ ৩০ জুলাই ২০১৯।
ফাতমা শাহিন

ফাতমা শাহিন (জন্ম: ২০ জুন ১৯৬৬) একজন তুর্কি রাসায়নিক প্রকৌশলী এবং রাজনীতিবিদ। ৬ জুলাই ২০১১ সালে তিনি এরদোয়ানের তৃতীয় মন্ত্রিসভায় পরিবার ও সামাজিক নীতিমালা মন্ত্রী পদে নিয়োগ পান এবং ২০১৩ সালের ২৫ ডিসেম্বর পর্যন্ত দায়িত্ব পালন করেন। তিনি ১৯৬৬ সালে ২০ জুন গাজিয়ান্তেপে জন্মগ্রহণ করেন, তার পিতা মোস্তফা এবং মাতা পেরিহান। তিনি ইস্তাম্বুল প্রকৌশল বিশ্ববিদ্যালয়ে রাসায়নিক প্রকৌশল বিষয়ে পড়াশোনা করেছেন। ফাতেমা শাহিন টেক্সটাইল শিল্পে ইঞ্জিনিয়ার এবং পরিচালক হিসাবে কাজ করেছেন। শাহিন তাঁর স্বামীর সাথে একত্রে রাজনীতিতে যোগ দেন এবং তারা একে পার্টির সহযোগী প্রতিষ্ঠাতা ছিলেন। প্রাদেশিক সংস্থায় সক্রিয় অংশ গ্রহণ করেন, তিনি তার শহর থেকে তিনবার ডেপুটি নির্বাচিত হয়েছিলেন। তিনি গাজিয়ান্তেপ এবং দক্ষিণ-পূর্ব আনাতোলিয়া অঞ্চল থেকে নির্বাচিত তুর্কি সংসদের প্রথম মহিলা সদস্য। ফাতেমা শাহিন তার দলের মহিলা শাখার সভাপতির দায়িত্ব পালন করেছিলেন। ২০১১ সালের সাধারণ নির্বাচনের পরে তিনি প্রধানমন্ত্রী রেজেপ তাইয়িপ এরদোয়ানের তৃতীয় মন্ত্রিসভায় একমাত্র নারী মন্ত্রী হন। ২০১৩ সালের ২৫ ডিসেম্বর মন্ত্রিপরিষদ পরিবর্তিন করলে তার স্থানে আয়সেনুর ইসলামকে নিয়োগ করা হয়। ২০১৪ সালে তুরস্কের স্থানীয় নির্বাচনে শাহিন গাজিয়ানতেপ নগরীর নগরাধ্যক্ষ নির্বাচিত হন। ফাতমা শাহিন ব্যক্তিগত জীবনে দুই সন্তানের জননী। একটি ছেলে ও একটি মেয়ে। "Fatma Şahin" (Turkish ভাষায়)। TBMM। ১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "Biyografi" (Turkish ভাষায়)। Fatma Şahin Official Website। ৮ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) Kaya, Ahmet (৬ জুলাই ২০১১)। "'Ya anam bacım ne işin var senin bu kalabalıkta'"। Hürriyet (Turkish ভাষায়)। সংগ্রহের তারিখ ১০ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "'Fatma Bacı' kabinenin tek kadın bakanı oldu"। Radikal (Turkish ভাষায়)। ৬ জুলাই ২০১১। সংগ্রহের তারিখ ১০ জুলাই ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "Kabinedeki yeni bakanları tanıyalım"। Haber7 (Turkish ভাষায়)। ২৫ ডিসেম্বর ২০১৩। সংগ্রহের তারিখ ২৫ ডিসেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "2014 Yerel seçimin ilk kazananları"। Bugun (Turkish ভাষায়)। ৩১ মার্চ ২০১৪ তারিখে মূল থেকে আর্কাইভ করা। উদ্ধৃতি শৈলী রক্ষণাবেক্ষণ: অচেনা ভাষা (link)
বড়ওয়ানি রাজ্য

বড়ওয়ানি রাজ্য ভারতের একটি দেশীয় রাজ্য ছিল। যা ছিল বর্তমান বড়ওয়ানিতে ছিল। রাজ্যটি ১১ তম বা ১৪ তম শতাব্দীতে প্রতিষ্ঠিত হয়েছিল, এই সময়ে এটি আবাসগড় নামে পরিচিত ছিল। আবাসগড়ের রানার সিসোদিয়ার বাপ্পা রাওয়ালের বংশধর বলে দাবি করতো। রাজ্যের নথিগুলি দাবি করে যে আবাসগড়ের ৫১ টি রানার নাম রয়েছে তবে তাদের নাম বা তারা যে রাজ্যটিতে রাজত্ব করেছিলেন সে সম্পর্কে খুব কম তথ্য পাওয়া যায়। পারসান সিংহ, ৩৫ তম রানাকে দিল্লির সুলতান পরাজিত করেছিলেন এবং বন্দী হিসাবে গ্রহণ করা হয়েছিল, রানা তার পূর্বপুরুষদের জমি ফিরে পাওয়ার শর্তে ইসলাম গ্রহণ করতে রাজি হয়েছিল। পারসানের বংশধরদের মধ্যে তিনজন মুসলমান ছিলেন যদিও তারা তাদের হিন্দু রীতিনীতি অনুসরণ করতো, শেষ পর্যন্ত রানা হিন্দু ধর্মে গ্রহণ করে। ৪১ তম রানা চন্দ্র সিং তাঁর রাজধানী বড়ওয়ানিতে স্থাপ্ন করেন। ১৭ ম শতাব্দীতে মারাঠা আধিপত্যের সময় এই রাজ্যটি বেশিরভাগ অঞ্চল হারিয়েছিল, তবে এটি কোনও বড় শক্তির কাছে কখনও শাশ্বত হয়ে উঠেনি। ব্রিটিশ রাজের অধীনে, বারোয়ানী ভোপাওয়ার এজেন্সি একটি রাজ্য ছিল, এটি কেন্দ্রীয় ভারত এজেন্সির একটি বিভাগ। রাজ্যটি নর্মদা নদীর দক্ষিণে সাতপুরা রেঞ্জে অবস্থিত। এর আয়তন ছিল ৩০৫১ কিমি২ (১,১৭৮ বর্গ মাইল) এবং জনসংখ্যা, ১৯০১ সালে ৭৬৬,১৬৬ জন। রাজ্যের গড় আয় ছিল ৪,০০,০০০ টাকা। ১৯৪৮ সালে ভারতের স্বাধীনতার পরে, বড়ওয়ানির রানা ভারতে প্রবেশ করেন এবং বড়ওয়ানি মধ্য ভারত রাজ্যের নিমার জেলার অন্তর্ভুক্ত হন। ১৯৫৬ সালের ১ নভেম্বর মধ্য ভারতকে মধ্য প্রদেশে একীভূত করা হয়েছিল। বড়ওয়ানি রাজ্যটি ছিল একটি ৯ তোপ সেলামী রাজ্য। রাজ্যের শাসকদের উপাধি ছিল রানা, তিনি ছিলেন সিডোদিয়া বংশের রাজপুত, উদয়পুরের শাসক রাজবংশ থেকে আগত। ১৬৭৫- ১৭০০ যোধ সিং (মৃত্যু ১৭০০) ১৭০০- ১৭০৮ পার্বত সিং (মৃত্যু ১৭০৮) ১৭০৮- ১৭৩০ মোহন সিংহ প্রথম (মৃত্যু ১৭৩১) ১৭৩০ - ১৭৬০ অনুপ সিং (মৃত্যু ১৭৬০) ১৭৬০- ১৭৯৪ উমেদ সিং (মৃত্যু ১৭৯৪) ১৭৯৪ - ১৮৩৯মোহন সিংহ দ্বিতীয় (মৃত্যু ১৮৩৯) ১৮৩৯ - ১৮৬১ যশবন্ত সিং (প্রথমবার) (মৃত্যু ১৮৮০) ১৮৬১- ১৮৭৩ খালি ১৮৭৩- ১৮৮০ যশবন্ত সিং (দ্বিতীয়বার) ১৫ আগস্ট ১৮৮০- ১৮৯৪ ইন্দ্রজিৎ সিং (মৃত্যু ১৮৯৪) ১৪ ডিসেম্বর ১৮৯৪- ২১ এপ্রিল ১৯৩০ রঞ্জিত সিং ২১ এপ্রিল ১৯৩০- ১৫ আগস্ট ১৯৪৭ দেবী সাহেব সিংজি ভারতের রাজনৈতিক সংহতকরণ "Imperial Gazetteer of India, Volume 6, page 152"। Digital South Asia Library। সংগ্রহের তারিখ ২০২০-০৮-২০।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "gz" নামটি একাধিক বার সংজ্ঞায়িত করা হয়েছে https://dsal.uchicago.edu/reference/gazetteer/text.html?objectid=DS405.1.I34_V07_096.gif Malleson, G. B. (George Bruce), 1825-1898। "An historical sketch of the native states of India in subsidiary alliance with the British government, with a notice of the mediatized and minor states"। Internet Archive (ইংরেজি ভাষায়)। সংগ্রহের তারিখ ২০২০-০৮-২০। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Imperial Gazetteer of India, Volume 8, page 147"। Digital South Asia Library। সংগ্রহের তারিখ ২০২০-০৮-২০।  Genealogy of the ruling chiefs of Barwani "A Historical atlas of South Asia"। Schwartzberg, Joseph E., Bajpai, Shiva G., American Geographical Society of New York.। New York। ১৯৯২। আইএসবিএন 0-19-506869-6। ওসিএলসি 39386191।  "Indian states before 1947 A-J"। rulers.org। সংগ্রহের তারিখ ২০২০-০৮-২০।  উইকিমিডিয়া কমন্সে বড়ওয়ানি রাজ্য সম্পর্কিত মিডিয়া দেখুন।
রসময় মিত্র

রসময় মিত্র (১৮৫৯ — ১০ এপ্রিল, ১৯৩১) একজন বাঙালি শিক্ষাবিদ ও লেখক। গুসকরার সন্নিকট চানক গ্রামে জন্মগ্রহন করেন রসময় মিত্র। তার পিতার নাম নবদ্বীপচন্দ্র। অত্যন্ত দরিদ্র পরিবারে তার জন্ম হয়। সিউড়ি সরকারী বিদ্যালয় থেকে এন্ট্রান্স পরীক্ষায় প্রথম বিভাগে প্রথম হয়ে ১৫ টাকা বৃত্তি পান। হুগলী মহসিন কলেজে ২০ টাকা বৃত্তি নিয়ে এফ.এ. পাশ করেন তিনি। ইংরেজিতে এম.এ. পরীক্ষায় উত্তীর্ণ হয়ে মেদিনীপুরের এক স্কুলের প্রধান শিক্ষক পদে নিযুক্ত হন। পরে হেয়ার স্কুলের প্রধান শিক্ষক হন ও ৫ বছরে সে বিদ্যালয়ের প্রভূত উন্নতি করেন। এরপর সরকার তাকে হিন্দু স্কুলের দায়িত্ব দিলে তাঁর নিঃস্বার্থ কর্মনিষ্ঠা ও নিপুণ পরিচালনায় হিন্দু স্কুলের উন্নতি ঘটে। তিনি খারাপ অবস্থা থেকে বিশ শতকের প্রথম দশকে স্কুলকে তুলে আনেন খ্যাতির শীর্ষে। শিক্ষাজগতে এই কৃতিত্বের স্বীকৃতি স্বরূপ সরকার তাকে রায়বাহাদুর উপাধি দিয়ে সম্মানিত করেন। ১৯১৬ খ্রী. তিনি সরকারী শিক্ষা-বিভাগ থেকে অবসর-গ্ৰহণ করেন। তাঁর বিদায়-সংবর্ধনা-সভায় কলিকাতার বিশিষ্ট ব্যক্তিরা উপস্থিত ছিলেন এবং সভাশেষে ঘোড়ার বদলে তাঁর ছাত্ররা জুড়িগাড়ি টেনে তাঁকে তাঁর বাড়িতে পৌঁছে দেয়। রসময় মিত্র সুমধুর কণ্ঠের অধিকারী ছিলেন। তার কীর্তন গানে লোকে মুগ্ধ হত। তার রচিত গ্রন্থ হল কৃপাদৃষ্টি এবং রাস-রসকণিকা। "কলকাতার কড়চা"। anandabazar.com। সংগ্রহের তারিখ ২০২০-০৮-২০।  "পাতা:গোবিন্দ দাসের করচা.djvu/৩৪ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-০৮-২০।  বর্ধমান জেলার ইতিহাস ও লোকসংস্কৃতি (দ্বিতীয় খন্ড)। অরুণ কুমার দে। অক্টোবর,২০০১। পৃষ্ঠা ৬৩৮। আইএসবিএন ৮১-৮৫৪৫৯-৩৭-১ |আইএসবিএন= এর মান পরীক্ষা করুন: invalid character (সাহায্য)।  এখানে তারিখের মান পরীক্ষা করুন: |তারিখ= (সাহায্য)
জঁ-পিয়ের পাপাঁ

জঁ-পিয়ের রোজে গিইয়োম পাপাঁ (ফরাসি: Jean-Pierre Roger Guillaume Papin; আ-ধ্ব-ব: [ʒɑ̃ pjɛʁ papɛ̃]; জন্ম ৫ই নভেম্বর, ১৯৬৩) একজন প্রাক্তন ফরাসি পেশাদার ফুটবল খেলোয়াড়। তিনি আক্রমণভাগের খেলোয়াড় হিসেবে খেলতেন। তিনি ১৯৯১ সালে বিশ্বের সর্বোচ্চ গোলদাতা ছিলেন এবং সেবছর বালোঁ দর শিরোপাটি অর্জন করেন। বর্তমানে তিনি ফরাসি শঁপিওনা নাসিওনাল দো লিগের সেশার্ত্র ফুটবল ক্লাবের ব্যবস্থাপক। পাপাঁ ১৯৮৬ থেকে ১৯৯২ সালের মধ্যবর্তী সময়ে ওলাঁপিক দ্য মার্সেই ফুটবল ক্লাবে খেলতে তাঁর জীবনের সবচেয়ে বড় সাফল্যগুলি অর্জন করেন। এরপর তিনি এসি মিলান, বায়ার্ন মিউনিখ, বর্দো, গাঁগঁ, সাঁ-পেরোয়াজ এবং মার্কিন কাপ-ফেরেট ক্লাবগুলির হয়ে খেলেন। তিনি ফ্রান্সের জাতীয় ফুটবল দলের হয়ে ৫৪টি খেলায় অংশ নেন। সমগ্র খেলোয়াড়ী জীবনে ১৭ বছরেরও বেশি সময় ধরে ইউরোপের বৃহত্তম সমস্ত ক্লাব প্রতিযোগিতায় মোট ৬২০ টিরও বেশি ম্যাচ খেলে তিনি ৩৫০টিরও বেশি গোল করেছেন। "Entreprise SCI Laura à Arcachon (33120)" [Company SCI Laura in Arcachon (33120)]। Figaro Entreprises (French ভাষায়)। Société du Figaro। ২২ ডিসেম্বর ২০১৮। সংগ্রহের তারিখ ১ ফেব্রুয়ারি ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "Jean-Pierre Papin"। BFM Business (French ভাষায়)। সংগ্রহের তারিখ ১ ফেব্রুয়ারি ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
সেলিম জাফর

সেলিম জাফর (উর্দু: سلیم جعفر‎‎; জন্ম: ১৯ নভেম্বর, ১৯৬২) সিন্ধু প্রদেশের করাচি এলাকায় জন্মগ্রহণকারী ক্রিকেট প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময় থেকে ১৯৯০-এর দশকের শুরুরদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি। ১৯৮৩-৮৪ মৌসুম থেকে ১৯৯৫-৯৬ মৌসুম পর্যন্ত সেলিম জাফরের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ফাস্ট বোলার সেলিম জাফর অফের দিক থেকে সবিশেষ দক্ষতা প্রদর্শনে সক্ষম ছিলেন। ১৯৮৩-৮৪ মৌসুমে প্রথমবারের মতো প্রথম-শ্রেণীর ক্রিকেটে অংশ নেন। অভিষেক খেলাতেই ৫/১১ বোলিং পরিসংখ্যান দাঁড় করান তিনি। ১৯৮৫-৮৬ মৌসুম শেষে ১৯ গড়ে ৮০ উইকেট দখল করেছিলেন। আন্তর্জাতিক ক্রিকেট অঙ্গনে আমন্ত্রণের বিষয়টি কোন বিস্ময়ের কারণ ছিল না। সমগ্র খেলোয়াড়ী জীবনে চৌদ্দটি টেস্ট ও ঊনচল্লিশটি একদিনের আন্তর্জাতিকে (ওডিআই) অংশগ্রহণ করেছেন সেলিম জাফর। আন্তর্জাতিক অঙ্গনে ক্রিকেট খেলায় অংশগ্রহণের সুযোগ লাভের পর ওয়েস্ট ইন্ডিজের বিপক্ষে টেস্ট ও ওডিআইয়ে অভিষেক ঘটে তার। ২০ নভেম্বর, ১৯৮৬ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৯২ তারিখে ফয়সলাবাদে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। ১৯৮৫-৮৬ মৌসুমে ওয়েস্ট ইন্ডিজের বিপক্ষে টেস্ট ও ওডিআইয়ে অভিষেক পর্ব সম্পন্ন হয়। ১৯৮৭ সালে পাকিস্তান দলের সদস্যরূপে ইংল্যান্ড গমন করেন। তবে, আঘাতের কারণে স্বাভাবিক খেলা উপহার দিতে পারেননি। ঐ সালের শেষদিকে বিশ্বকাপের মাধ্যমে প্রত্যাবর্তন করেন। তবে, অস্ট্রেলীয়দের কাছে বেশ নাকানি-চুবানির শিকার হতে হয় তাকে। ১৯৮৭-৮৮ মৌসুমে ইংল্যান্ড দল পাকিস্তান সফরে আসে। সফররত ইংরেজ দলের বিপক্ষে করাচিতে পাঁচ-উইকেট পান। এরফলে, একই মৌসুমে ক্যারিবীয় দ্বীপপুঞ্জ গমনের জন্যে তাকে মনোনীত করা হয়। এর পরপরই নিজস্ব সেরা ক্রীড়াশৈলী প্রদর্শন করেন। ১৯৮৮-৮৯ মৌসুমের ওয়েলিংটনের ব্যাসিন রিজার্ভে অনুষ্ঠিত টেস্টে স্বাগতিক নিউজিল্যান্ডের বিপক্ষে সুন্দর খেলেন। খেলায় ১৩৪ রান খরচায় আট উইকেট লাভ করেন। তন্মধ্যে, নিজস্ব একমাত্র পাঁচ-উইকেট লাভ করা ছিল। আন্তর্জাতিক ক্রিকেট থেকে প্রত্যাখ্যাত হবার পর কানাডার ভ্যাঙ্কুবারের ব্রিটিশ কলম্বিয়া মেইনল্যান্ড ক্রিকেট লীগে খেলেন। ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ২০০৭ সালে পাকিস্তান জাতীয় ক্রিকেট দলের নির্বাচক হিসেবে মনোনীত হন। টেস্টে ৫-উইকেট ওডিআইয়ে ম্যান অব দ্য ম্যাচ "1986–1987 India v Pakistan – 4th Match – Pune"।  সেলিম এলাহী ইকবাল কাশিম পাকিস্তানি টেস্ট ক্রিকেটারদের তালিকা ক্রিকেট বিশ্বকাপের পাঁচ-উইকেট প্রাপ্তির তালিকা প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে সেলিম জাফর (ইংরেজি) ক্রিকেটআর্কাইভে সেলিম জাফর (সদস্যতা প্রয়োজনীয়) (ইংরেজি)
নোটস ফ্রম মাই ট্রাভেলস

নোটস ফ্রম মাই ট্রাভেলস (ইংরেজি: Notes from My Travels) হচ্ছে একটি জীবনের স্মৃতিচারণমূলক বই। এটি লিখেছেন অভিনেত্রী অ্যাঞ্জেলিনা জোলি। ২০০১-২০০২ সালে তৃতীয় বিশ্বের বিভিন্ন অঞ্চলে ইউএনএইচসিআর-এর শুভেচ্ছাদূত হিসেবে বিভিন্ন শরণার্থী শিবির পরিদর্শনকালে তাঁর দিনলিপিগুলোর সংকলন নিয়েই বইটি লেখা হয়েছে। ২০০৩ সালে বইটি প্রকাশিত হয়, এর কিছুদিন আগেই মুক্তি হয় তাঁর অভিনীত একই বিষয় ভিত্তিক চলচ্চিত্র বিয়ন্ড বর্ডারস। এই চলচ্চিত্রেও তাঁর ভূমিকা ছিলো ইউএনএইচসিআর-এর একজন সাহায্যকর্মী হিসেবে। এই দিনলিপিগুলো লেখার সময়ই জোলি তাঁর কম্বোডিয়ায় জন্ম নেয়া সন্তান ম্যাডক্সকে দত্তক নেন। নোটস ফ্রম মাই ট্রাভেলস-এ জোলি যে সকল দেশ ভ্রমণ করেছেন বলে উল্লেখ আছে, তাঁর মধ্যে আছে সিয়েরা লিওন, তানজানিয়া, পাকিস্তান, কম্বোডিয়া, এবং ইকুয়েডর। এই বইটি থেকে আয়কৃত সকল অর্থ জোলি ইউএনএইচসিআরকে দান করে দিয়েছেন। Published in English, German, Japanese, Russian United Nations What's Going On? - DVD Catalogue[স্থায়ীভাবে অকার্যকর সংযোগ] Cambodian Vision in Development Witness to Truth Angelina Jolie's Refugee Journals
সালাহউদ্দীন (ক্রিকেটার)

সালাহউদ্দীন মোল্লা (জন্ম: ১৪ ফেব্রুয়ারি, ১৯৪৭) তৎকালীন ব্রিটিশ ভারতের উত্তরপ্রদেশের আলীগড় এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন ‘সাল্লু’ ডাকনামে পরিচিত সালাহউদ্দীন। ১৯৬৪-৬৫ মৌসুম থেকে ১৯৭৯-৮০ মৌসুম পর্যন্ত সালাহউদ্দীনের প্রথম-শ্রেণীর খেলোয়াড়ী জীবন চলমান ছিল। বন্দর নগরী করাচিতে সালাহউদ্দীনের জন্ম। মাত্র ছয়টি প্রথম-শ্রেণীর ক্রিকেট খেলায় অংশগ্রহণের পরপরই ১৮ বছর বয়সে টেস্ট ক্রিকেট খেলার জন্যে আমন্ত্রণ বার্তা লাভ করেন। ধ্রুপদী ঢংয়ে ডানহাতে অপূর্ব ড্রাইভে খেলায় অংশ নিতেন। এছাড়াও, ধীরলয়ের অফ ব্রেক বোলিংয়ের মাধ্যমে বোলিং আক্রমণ পরিচালনা করতেন তিনি। সংক্ষিপ্ত খেলোয়াড়ী জীবনে আন্তর্জাতিক অঙ্গনে তেমন সাড়া জাগাতে পারেননি। কিন্তু, ঘরোয়া ক্রিকেটে দূর্দান্ত ক্রীড়ানৈপুণ্যের স্বাক্ষর রেখেছেন। স্কটল্যান্ডের ক্লাব ক্রিকেটেও সফলতার সাথে খেলেছেন। এক পর্যায়ে তিনি দেশান্তরী হন ও স্কটল্যান্ডে নিবাস গড়েন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সালাহউদ্দীন। ২৭ মার্চ, ১৯৬৫ তারিখে রাওয়ালপিন্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ অক্টোবর, ১৯৬৯ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি। ১৯৬৭ সালে একবার ইংল্যান্ড গমন করেন। তবে ঐ সফরে তাকে কোন টেস্ট খেলায় রাখা হয়নি। ক্রিকেট খেলোয়াড়ী জীবন থেকে অবসর গ্রহণের পর দল নির্বাচকের ভূমিকায় অবতীর্ণ হয়ে খ্যাতি কুড়ান। ১৯৮০ সালের পর থেকে নয়বার ভিন্ন ভিন্ন দল নির্বাচক কমিটির সদস্য ছিলেন। পাশাপাশি, দুইবার প্রধান দল নির্বাচক হন। ২০০৭ সালের ক্রিকেট বিশ্বকাপের পর ওয়াসিম বারি’র পরিবর্তে তাকে এ দায়িত্ব দেয়া হয়। এরপর অবশ্য আবারও প্রশাসনিক পরিবর্তন আসে। এছাড়াও, ১৯৮০-এর দশকের মাঝামাঝি সময় সফলতার সাথে খেলোয়াড়ী জীবন অতিক্রম করা করাচি দলের নির্বাচক হিসেবে তিনি দায়িত্বে ছিলেন। "Salahuddin"। ESPN Cricinfo। সংগ্রহের তারিখ ১৬ সেপ্টেম্বর ২০১৮।  নওশাদ আলী জুলফিকার আহমেদ পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে সালাহউদ্দীন (ইংরেজি) ক্রিকেটআর্কাইভে সালাহউদ্দীন (সদস্যতা প্রয়োজনীয়) (ইংরেজি)
পূর্ব-পশ্চিম

পূর্ব-পশ্চিম বিখ্যাত ভারতীয় বাঙালি সাহিত্যিক সুনীল গঙ্গোপাধ্যায়ের বাংলা ভাষায় লেখা একটি বৃহৎ উপন্যাস। এই উপন্যাসটি কলকাতা থেকে প্রকাশিত দেশ পত্রিকায় ধারাবাহিকভাবে প্রকাশিত হয়েছিল। উপন্যাসটিতে বিভাজনপূর্ব পূর্ব বাংলার একটি পরিবার, ১৯৪৭ এর ভারত বিভাগের সময়কার পরিস্থিতি, দেশত্যাগ, উদ্বাস্তুদের জীবন, নতুন প্রজন্মের চিন্তাধারা, পশ্চিমবঙ্গের নক্সাল আন্দোলন, এবং বাংলাদেশের মুক্তিযুদ্ধ স্থান পেয়েছে। উইকিউক্তিতে পূর্ব-পশ্চিম সম্পর্কিত উক্তির সংকলন রয়েছে।
লকেট চট্টোপাধ্যায়

লকেট চট্টোপাধ্যায় একজন ভারতীয় বাঙালী চিত্রাভিনেত্রী ও রাজনীতিবিদ৷ নৃত্যশিক্ষা করেন পশ্চিমবঙ্গের বিখ্যাত নৃত্যশিল্পী শ্রীমতী মমতা শঙ্করের কাছে৷ কৈশোর থেকেই নানা স্থানে নৃত্য পরিবেশন করা শুরু করেন৷ এরপর বাঙলা চলচ্চিত্র শিল্পে পদর্পণ করেন৷ কখনো নায়িকা আবার কখনো চরিত্রাভিনেত্রী হিসাবে নানা বাঙলা ছায়াছবিতে অভিনয় করেছেন ৷ তার সাম্প্রতিক ছায়াছবিগুলির মধ্যে অপর্ণা সেন পরিচালিত মৃণালিনী অন্যতম৷ এছাড়া ছয় ছুটি ছায়াছবিতে তিনি একজন সমকামী নারীর চরিত্রে অভিনয় করেন৷ লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷ লকেট চট্টোপাধ্যায়, ২০১৯ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সাংসদ৷ ২০১৯ সালের লোকসভা নির্বাচনে লকেট চট্টোপাধ্যায় হুগলি লোকসভা কেন্দ্র থেকে ৭৩,৩৬২ ভোটের ব্যবধানে বিজয়ী হন। পশ্চিমবঙ্গ রাজ্য বিজেপির মহিলা মোর্চার প্রধান মুখ এবং দায়িত্বপ্রাপ্ত সভাপতি। ২০২১ সালের বিধানসভা নির্বাচনে বিজেপির প্রার্থী হয়ে তিনি ২০ হাজার ভোটের ব্যবধানে তৃণমূল কংগ্রেসের অসিত মজুমদারের নিকট চুঁচুড়া কেন্দ্রে হেরেছেন। "Members : Lok Sabha"। loksabhaph.nic.in। সংগ্রহের তারিখ ২০১৯-১০-৩১।  PTI। "Locket Chatterjee replaces Roopa Ganguly as WB BJP Mahila Morcha president"। economictimes.indiatimes.com। সংগ্রহের তারিখ সেপ্টেম্বর ২৬, ২০১৭।  "কেউ হারলেন, কেউ আবির্ভাবেই করলেন বাজিমাৎ, দেখে নিন কেমন হল তারকা প্রার্থীদের ফল"। anandabazar.com। আনন্দবাজার। ৩ মে ২০২১। সংগ্রহের তারিখ ৪ মে ২০২১।
মুদ্রণের ইতিহাস

মুদ্রণের ইতিহাস ৩৫০০ খ্রিস্টপূর্বাব্দের প্রথম দিকে শুরু হয়েছিল, যখন পারসিক এবং মেসোপটেমিয় সভ্যতাগুলি মাটির লিখিত নথির সত্যতা প্রমাণের জন্য সিলিন্ডার সীল ব্যবহার করেছিল।এর আদি নিদর্শন এর মধ্যে রয়েছে ব্লক সিল,হাতুড়ি দ্বারা আঘাতকৃত মুদ্রা, মৃৎশিল্পের ছাপ এবং কাপড়ের মুদ্রণ। কাগজের উপর উডব্লক প্রিন্টিংয়ের সূত্রপাত 200 খ্রিস্টাব্দের দিকে হয় চীনে। এটি একাদশ শতাব্দীতে চলমান বিকাশ লাভ করে এবং পূর্ব এশিয়ায় বইয়ের উৎপাদন ছড়িয়ে দেয়। উডব্লক প্রিন্টিংও ইউরোপে ব্যবহৃত হত, তবে পঞ্চদশ শতাব্দীতে ইউরোপীয় মুদ্রকগুলি একটি অর্থনৈতিক বইয়ের প্রকাশনা শিল্পের সুবিধার জন্য ভর-উৎপাদন ধাতু উন্নত করার একটি প্রক্রিয়া তৈরি করেছিল। এই শিল্পটি অভূতপূর্ব মাত্রায় ধারণাগুলি এবং জ্ঞান ভাগ করে নেওয়া ও যোগাযোগকে আরো সহজ করেছে। পাঠ্য মুদ্রণের বিকাশের পাশাপাশি লিথোগ্রাফি, স্ক্রিন প্রিন্টিং এবং ফটোকপিসহ নতুন এবং কম খরচের পদ্ধতিগুলি বিকশিত হয়েছিল। ইসলামি স্বর্ণযুগে কুরআন ও হাদিসের অনুচ্ছেদ সহ অনেক ইসলাম পাঠ্য মুদ্রণ হয়েছিল। তারা এসময় চীনা কাগজ তৈরির কলাকৌশল আয়ত্ত করে এবং এটিকে বিকশিত করে। মুসলিম বিশ্বে এটি ব্যাপকভাবে গৃহীত হয়, যার ফলে পাণ্ডুলিপি গ্রন্থের উৎপাদন বড় বৃদ্ধি পায়। মাইকেল সুলিভানের মতে, রঙিন মুদ্রণের প্রথম দিকের উদাহরণ হচ্ছে "১৩৪৬ সালের বৌদ্ধসূত্রা স্ক্রোলের একটি দ্বি-বর্ণের প্রচ্ছদপট"। মিং এবং চিং রাজবংশ জুড়ে রঙিন মুদ্রণ ব্যবহার করা অব্যাহত ছিল। প্রথম ডট-ম্যাট্রিক্স প্রিন্টার আবিষ্কার হয়েছিল জাপানে। জাপানি নির্মাতা অ্যাপসন ১৯৬৮ সালে ইপি -১১১ প্রকাশ করেছিল, যা ছিল বিশ্বের প্রথম ডট-ম্যাট্রিক্স প্রিন্টার। একই বছর, জাপানি নির্মাতা ওকিআই প্রথম সিরিয়াল ইফেক্ট ডট ম্যাট্রিক্স প্রিন্টার (এসআইডিএম), ওকিআই ওয়্যারডোট প্রকাশ করেছিল। লেখার ইতিহাস প্রকাশনা বইয়ের ইতিহাস Michael Sullivan (১৮ জুন ১৯৮৪)। The Arts of China (Third সংস্করণ)। University of California Press। পৃষ্ঠা 203। আইএসবিএন 978-0-520-04918-5।  Allen Kent, James G. Williams (1990), Encyclopedia of Microcomputers: Volume 6, page 298, CRC Press 40 years since Epson’s first Electronic Printer ওয়েব্যাক মেশিনে আর্কাইভকৃত ১৬ জুন ২০১৮ তারিখে, Digital Photographer About Epson ওয়েব্যাক মেশিনে আর্কাইভকৃত ২৭ ফেব্রুয়ারি ২০১৭ তারিখে, Epson "Information Processing Technology Heritage - Wiredot printer"। Information Processing Society of Japan (IPSJ)। ২০১২। ২০১৬-১০-৩১ তারিখে মূল থেকে আর্কাইভ করা। সংগ্রহের তারিখ ২০১৬-১০-৩১।  "OKI's Wiredot Printer Receives Information Processing Technology Heritage Certification in Japan"। Mount Laurel, New Jersey, USA। ২০১৩-০৩-১৪। সংগ্রহের তারিখ ২০১৬-১০-৩১।  "OKI Printer aus 1968 als technologisch wertvolles Erbe ausgezeichnet" (German ভাষায়)। ২০১৩-০৩-২৬। ২০১৬-১০-৩১ তারিখে মূল থেকে আর্কাইভ করা। সংগ্রহের তারিখ ২০১৬-১০-৩১। উদ্ধৃতি শৈলী রক্ষণাবেক্ষণ: অচেনা ভাষা (link)
জেনিফার টিলি

জেনিফার টিলি (জন্মঃ ১৯৫৮) হচ্ছেন একজন মার্কিন চলচ্চিত্র অভিনেত্রী। চলচ্চিত্র ছাড়াও জেনিফার মার্কিন টেলিভিশন নাটকেও অভিনয় করেছেন। ১৯৯০-এর দশকে তিনি জনপ্রিয় ছিলেন অনেক, তিনি অনেক ভীতিপ্রদ নাটকেও অভিনয় করেছিলেন যা দর্শকদের হৃদয় ছুঁয়ে গিয়েছিলো। চলচ্চিত্র বা নাটক দুটোতেই তিনি পেশাদারিত্বের চূড়া স্পর্শ করতেন এবং কাহিনীর প্রয়োজনে নগ্ন হতেও দ্বিধা করেননি কখনো। ১৯৯৪ সালের চলচ্চিত্র বুলেটস অ্যান্ড ব্রডওয়ে'তে অভিনয়ের জন্য জেনিফার একাডেমি পুরস্কার পেয়েছিলেন। ব্যক্তিগত জীবনে তিনি অনেক পুরুষের সঙ্গে প্রেমের সম্পর্কে জড়িয়েছেন এবং নারীদের সঙ্গেও তার যৌন সম্পর্ক ছিলো, নব্বইয়ের দশকের চলচ্চিত্র বাউন্ড (১৯৯৬) তে জেনিফার একজন সমকামী মহিলার চরিত্রে অভিনয় করেছিলেন। "Jennifer Tilly @Jtillathekilla2"। Twitter। এপ্রিল ১৮, ২০১৩। সংগ্রহের তারিখ এপ্রিল ১৯, ২০১৩।  Some sources indicate 1961, but Tilly's listing on the California Birth Index 1905–1995 (as Jennifer E. Chan) gives her birth date as September 16, 1958. Gardner, Chris (জুন ৬, ২০১৭)। "Jennifer Tilly Will Probably Be 'in Every Chucky Movie Till the End of Time'"। The Hollywood Reporter। সংগ্রহের তারিখ সেপ্টেম্বর ৫, ২০১৮।  "How Chucky's Killer Bride Jennifer Tilly Became An Unexpected Horror Icon"। TooFab.com। অক্টোবর ৪, ২০১৭। সংগ্রহের তারিখ সেপ্টেম্বর ৫, ২০১৮।  Macias, Gil (অক্টোবর ১০, ২০১৭)। "The Glorious Return of Horror Icon Jennifer Tilly"। Playboy Sweden। সংগ্রহের তারিখ সেপ্টেম্বর ৫, ২০১৮।  উইকিমিডিয়া কমন্সে জেনিফার টিলি সংক্রান্ত মিডিয়া রয়েছে। ইন্টারনেট মুভি ডেটাবেজে Jennifer Tilly (ইংরেজি) ইন্টারনেট ব্রডওয়ে ডেটাবেজে জেনিফার টিলি (ইংরেজি) টার্নার ক্লাসিক মুভিজ ডেটাবেজে জেনিফার টিলি (ইংরেজি) অলমুভিতে Jennifer Tilly Jennifer Tilly Bio at Tribute.ca